মাধবপুর প্রতিনিধি ॥ প্রেম মানে কোন মানা। প্রেমের টানে বিজয়নগর উপজেলার ধারিয়াপুর গ্রামের শুকুর আলীর মেয়ে হেনা বেগম (১৮) সুখের নীড় গড়ার উদ্দেশ্যে একই উপজেলার চানপুর গ্রামের হিরা মিয়ার ছেলে সিএনজি চালক ২ সন্তানের জনক ফারুক মিয়ার হাত ধরে গতকাল বৃহস্পতিবার চলে আসে মাধবপুরে। কিন্তু বিধিবাম খবর পেয়ে হেনার মা চলে আসে মাধবপুরে। সন্ধ্যায় টেম্পু ষ্টেশনে আটকে ফেলে হেনা ও ফারুককে। শুরু হয় হেনাকে নিয়ে টানা হেচড়া। একদিকে টানে হেনার মা অপরদিকে টানে প্রেমিক ফারুক। টানা হেচড়া চলাকালে হাজির হন মাধবপুর থানার এএসআই মঈনউদ্দিনের নেতৃত্বে পুলিশ। পরে তাদেরকে আটক নেয়া হয় থানায়।